মোঃ আমিনুল ইসলাম, ঝালকাঠি সংবাদদাতাঃ ঝালকাঠি জেলার ৪ উপজেলার ৩২ টি ইউনিয়নের ৩ টি ইউনিয়নে ভূমি অফিস নেই। এ তিন ইউনিয়নের জনসাধারনকে ভূমি সংক্রান্ত সেবা নিতে বহু দূর পথ অতিক্রম করতে হচ্ছে। একারণে তিন ইউনিয়নবাসীতে ভূমি কর প্রদান, ভূমি উন্নয়ন ব্যবস্থাসহ ভূমি বিষয়ক যাবতীয় সেবা পেতে পোহাতে হচ্ছে চরম দুর্ভোগ। জেলা প্রশাসক কার্যালয় থেকে জানাগেছে, ঝালকাঠি জেলায় ইউনিয়ন সংখ্যা ৩২, ইউনিয়ন ভূমি অফিস রয়েছে ২৯ টি। ৩ টি ইউনিয়নে ভূমি অফিস নেই। তা হলো নলছিটি উপজেলার ভৈরবপাশা, মোল্লারহাট ও নাচনমহল ইউনিয়নে। ১৯৮৪ সালে ইউনিয়ন ভিত্তিক ভূমি অফিস নির্মাণ প্রবর্তন করা হয়। যে অফিস থেকে জমি রেকর্ড, খাজনা আদায়, মিউটিশন, পর্চা প্রদানসহ বিভিন্ন কাজ সম্পাদন করা হয়।